title: 2007/825/ES: Sklep Sveta z dne 8. novembra 2007 o sklenitvi Sporazuma med Evropsko skupnostjo in Republiko Srbijo o poenostavitvi izdajanja vizumov

text:
               19.12.2007

               SL

               Uradni list Evropske unije

               L 334/136

         SKLEP SVETA
   z dne 8. novembra 2007
   o sklenitvi Sporazuma med Evropsko skupnostjo in Republiko Srbijo o poenostavitvi izdajanja vizumov
   (2007/825/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti ter zlasti člena 62(2)(b)(i) in (ii) v povezavi s prvim stavkom prvega pododstavka člena 300(2) in prvim pododstavkom člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Komisija se je v imenu Evropske skupnosti pogajala o Sporazumu z Republiko Srbijo o poenostavitvi izdajanja vizumov.

               (2)

               Sporazum je bil v imenu Evropske skupnosti podpisan dne 18. septembra 2007 s pridržkom njegove morebitne poznejše sklenitve v skladu s Sklepom Sveta, sprejetim 18. septembra 2007.

               (3)

               Sporazum bi bilo treba odobriti.

               (4)

               S Sporazumom je ustanovljen Skupni odbor za upravljanje Sporazuma, ki lahko sprejme svoj poslovnik. Primerno je zagotoviti poenostavljen postopek za sprejemanje stališča Skupnosti v tem primeru.

               (5)

               V skladu s Protokolom o stališču Združenega kraljestva in Irske ter Protokolom o vključitvi schengenskega pravnega reda v okvir Evropske unije, kakor sta priložena Pogodbi o Evropski uniji in Pogodbi o ustanovitvi Evropske skupnosti, Združeno kraljestvo in Irska ne sodelujeta pri sprejetju tega sklepa, ki zanju ni zavezujoč niti se v njiju ne uporablja.

               (6)

               V skladu s Protokolom o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri sprejetju tega sklepa, ki zanjo ni zavezujoč niti se v njej ne uporablja –

         SKLENIL:
   Člen 1
   Sporazum med Evropsko skupnostjo in Republiko Srbijo o poenostavitvi izdajanja vizumov se odobri v imenu Skupnosti.
   Besedilo Sporazuma je priloženo temu sklepu.
   Člen 2
   Predsednik Sveta da uradno obvestilo iz člena 14(1) Sporazuma (2).
   Člen 3
   Komisija, ki ji pomagajo strokovnjaki iz držav članic, zastopa Skupnost v Skupnem odboru strokovnjakov, ustanovljenem s členom 12 Sporazuma.
   Člen 4
   Stališče Skupnosti v okviru Skupnega odbora strokovnjakov glede sprejetja njegovega poslovnika v skladu s členom 12(4) Sporazuma sprejme Komisija po posvetovanju s posebnim odborom, ki ga imenuje Svet.
   Člen 5
   Ta sklep se objavi v Uradnem listu Evropske unije.

      V Bruslju, 8. novembra 2007

            Za Svet

            Predsednik

         R. PEREIRA

      (1)  Mnenje z dne 24. oktobra 2007 (še ni objavljeno v Uradnem listu).

      (2)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.
   SPORAZUM
   med Evropsko skupnostjo in Republiko Srbijo o poenostavitvi izdajanja vizumov
   EVROPSKA SKUPNOST, v nadaljnjem besedilu „Skupnost“,
   in
   REPUBLIKA SRBIJA, v nadaljnjem besedilu „pogodbenici“, STA SE –
   OB UPOŠTEVANJU evropske perspektive Republike Srbije, začetka pogajanj o Stabilizacijsko-pridružitvenem sporazumu (SPS) med Evropsko skupnostjo/državami članicami EU in Republiko Srbijo ter evropskega partnerstva, ki ga je Svet sprejel januarja 2006,
   POTRJUJOČ namen tesnega sodelovanja v okviru prihodnjih struktur SPS za liberalizacijo vizumskega režima med Republiko Srbijo in Evropsko unijo v skladu s sklepi solunskega vrha med EU in državami zahodnega Balkana, ki je potekal 21. junija 2003,
   V ŽELJI, da kot prvi konkretni korak v smeri režima potovanj brez vizumov s poenostavitvijo izdajanja vizumov državljanom Republike Srbije spodbujata stike med ljudmi, kar je pomemben pogoj za stabilen razvoj gospodarskih, humanitarnih, kulturnih, znanstvenih in drugih vezi,
   OB UPOŠTEVANJU, da so vsi državljani EU izvzeti iz vizumske obveznosti, kadar potujejo v Republiko Srbijo za obdobje do 90 dni ali so v tranzitu preko ozemlja Republike Srbije,
   OB PRIZNAVANJU, da bi se v primeru ponovne uvedbe vizumske obveznosti za državljane EU s strani Republike Srbije enake poenostavitve, kot so po tem sporazumu dodeljene državljanom Republike Srbije, na podlagi vzajemnosti avtomatično uporabljale za državljane EU,
   OB PRIZNAVANJU, da poenostavitev vizumskih postopkov ne bi smela privesti do nezakonitega priseljevanja, ter,
   OB POSVEčANju posebne pozornosti varnosti in ponovnemu sprejemu
   OB UPOŠTEVANJU Protokola o stališču Združenega kraljestva in Irske ter Protokola o vključitvi schengenskega pravnega reda v okvir Evropske unije, ki sta priložena Pogodbi o Evropski uniji in Pogodbi o ustanovitvi Evropske skupnosti, ter potrjujoč, da se določbe tega sporazuma ne uporabljajo za Združeno kraljestvo in Irsko,
   OB UPOŠTEVANJU Protokola o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, ter potrjujoč, da se določbe tega sporazuma ne uporabljajo za Kraljevino Dansko –
   DOGOVORILI O NASLEDNJEM:
   Člen 1
   Namen in področje uporabe
   1.   Namen tega sporazuma je poenostaviti izdajanje vizumov za načrtovano bivanje za največ 90 dni v obdobju 180 dni za državljane Republike Srbije.
   2.   V primeru ponovne uvedbe vizumske obveznosti za državljane EU ali nekatere kategorije državljanov EU s strani Republike Srbije se enake poenostavitve, kot so po tem sporazumu dodeljene državljanom Republike Srbije, na podlagi vzajemnosti avtomatično uporabljajo za zadevne državljane EU.
   Člen 2
   Splošna določba
   1.   Poenostavitve vizumskih postopkov, določene v tem sporazumu, se za državljane Republike Srbije uporabljajo samo, če ti niso izvzeti iz vizumske obveznosti z zakoni in drugimi predpisi Skupnosti ali držav članic, s tem sporazumom ali z drugimi mednarodnimi sporazumi.
   2.   Nacionalno pravo Republike Srbije, držav članic ali Skupnosti se uporablja za zadeve, ki jih določbe tega sporazuma ne zajemajo, kot na primer za zavrnitev izdaje vizuma, za priznanje potnih listin, za dokazila o zadostnih sredstvih za preživljanje, za zavrnitev vstopa ter za ukrepe izgona.
   Člen 3
   Opredelitev pojmov
   V tem sporazumu:

               (a)

               „država članica“ pomeni vsako državo članico Evropske unije z izjemo Kraljevine Danske, Republike Irske in Združenega kraljestva;

               (b)

               „državljan Evropske unije“ pomeni državljana države članice, kakor je opredeljena v točki (a);

               (c)

               „državljan Republike Srbije“ pomeni vsako osebo, ki ima državljanstvo Republike Srbije v skladu z njeno nacionalno zakonodajo;

               (d)

               „vizum“ pomeni dovoljenje, ki ga izda, ali odločitev, ki jo sprejme država članica, potrebno za:

                           —

                           vstop zaradi načrtovanega bivanja do skupaj največ 90 dni v tej državi članici ali v več državah članicah,

                           —

                           vstop zaradi tranzita preko ozemlja te države članice ali več držav članic;

               (e)

               „oseba, ki zakonito prebiva“ pomeni državljana Republike Srbije, ki ima dovoljenje oziroma je upravičen do bivanja nad 90 dni na ozemlju države članice na podlagi zakonodaje Skupnosti ali nacionalne zakonodaje.

         Člen 4
   Dokumentarna dokazila o namenu potovanja
   1.   Za utemeljitev namena potovanja v drugo pogodbenico za spodaj navedene kategorije državljanov Republike Srbije zadostujejo naslednji dokumenti:

               (a)

               za člane uradnih delegacij, ki na podlagi uradnega povabila, naslovljenega na Republiko Srbijo, sodelujejo na srečanjih, posvetovanjih, pogajanjih ali programih izmenjav ter na prireditvah, ki jih na ozemlju držav članic pripravijo medvladne organizacije:

                           —

                           pismo organa Republike Srbije, ki potrjuje, da je prosilec član delegacije tega organa in potuje v drugo pogodbenico z namenom sodelovanja na zgoraj navedenih prireditvah; dopisu je priložena kopija uradnega povabila;

               (b)

               za poslovneže in predstavnike poslovnih organizacij:

                           —

                           pisna prošnja subjekta, ki vabi: pravne osebe ali gospodarske družbe, organizacije, urada ali podružnice take pravne osebe ali gospodarske družbe, državnih in lokalnih organov držav članic ali organizacijskih odborov trgovinskih in industrijskih sejmov, konferenc in simpozijev, ki potekajo na ozemljih držav članic; zahtevo potrdi gospodarska zbornica Republike Srbije;

               (c)

               za voznike, ki opravljajo storitve mednarodnega prevoza blaga in oseb na ozemlja držav članic z vozili, ki so registrirana v Republiki Srbiji:

                           —

                           pisna prošnja nacionalne družbe ali združenja prevoznikov Republike Srbije za mednarodni cestni prevoz z navedbo namena, trajanja in pogostosti potovanj;

               (d)

               za člane osebja na vlakih, hladilnih vagonih in lokomotivah, ki potujejo na ozemlja držav članic:

                           —

                           pisna prošnja pristojne železniške družbe Republike Srbije z navedbo namena, trajanja in pogostosti potovanj;

               (e)

               za novinarje:

                           —

                           potrdilo ali drug dokument, ki ga izda strokovna organizacija in dokazuje, da je zadevna oseba kvalificiran novinar, ter dokument, ki ga izda njegov delodajalec in navaja, da je namen potovanja opravljanje novinarskega dela;

               (f)

               za udeležence znanstvenih, kulturnih in umetniških dejavnosti, vključno z univerzitetnimi in drugimi programi izmenjav:

                           —

                           pisna prošnja organizacije, ki vabi, za udeležbo pri teh dejavnostih;

               (g)

               za učence, študente, podiplomske študente in spremljajoče učitelje, ki potujejo zaradi študija ali strokovnega izobraževanja, tudi v okviru programov izmenjav in drugih šolskih dejavnosti:

                           —

                           pisna prošnja ali potrdilo o vpisu univerze, visoke šole ali šole, ki vabi, ali študentske izkaznice ali potrdila o tečajih, ki jih bo oseba obiskovala;

               (h)

               za udeležence mednarodnih športnih prireditev in osebe, ki jih spremljajo v strokovni ekipi:

                           —

                           pisna prošnja organizacije, ki vabi: pristojnih organov, državnih športnih zvez ali nacionalnih olimpijskih komitejev držav članic;

               (i)

               za udeležence uradnih programov izmenjav, ki jih organizirajo pobratene občine in mesta:

                           —

                           pisna prošnja vodij uprave/županov teh občin in mest;

               (j)

               za bližnje sorodnike – zakonca, otroke (vključno s posvojenimi), starše (vključno s skrbniki), stare starše in vnuke na obisku pri državljanih Republike Srbije, ki zakonito prebivajo na ozemljih držav članic:

                           —

                           pisna prošnja osebe, ki vabi;

               (k)

               za obisk vojaških in civilnih grobov:

                           —

                           uradni dokument, ki potrjuje obstoj in ohranitev groba ter družinsko ali drugo razmerje med prosilcem in pokopanim;

               (l)

               za osebe, ki se udeležijo pogrebnih slovesnosti:

                           —

                           uradni dokument, ki potrjuje smrt, ter potrdilo o družinskem ali drugem razmerju med prosilcem in pokopanim;

               (m)

               za osebe, ki so na obisku zaradi zdravljenja, in osebe, ki jih morajo spremljati:

                           —

                           uradni dokument zdravstvene ustanove, ki potrjuje nujnost zdravstvene oskrbe v tej ustanovi in nujnost spremstva, ter dokazilo o zadostnih finančnih sredstvih za plačilo zdravljenja;

               (n)

               za predstavnike organizacij civilne družbe, ko potujejo zaradi strokovnega izobraževanja, seminarjev, konferenc, tudi v okviru programov izmenjav:

                           —

                           pisna prošnja, ki jo izda organizacija, ki vabi, potrditev, da oseba zastopa organizacijo civilne družbe, in potrdilo ustreznega registra o ustanovitvi take organizacije, ki ga izda državni organ v skladu z nacionalno zakonodajo;

               (o)

               za predstavnike verskih skupnosti v Republiki Srbiji:

                           —

                           pisna prošnja verske skupnosti, registrirane v Republiki Srbiji, z navedbo namena, trajanja in pogostosti potovanj;

               (p)

               za predstavnike svobodnih poklicev, ki sodelujejo na mednarodnih sejmih, konferencah, simpozijih, seminarjih ali drugih podobnih prireditvah na ozemlju držav članic:

                           —

                           pisna prošnja organizacije, ki vabi, ki potrjuje, da zadevna oseba sodeluje na prireditvi;

               (q)

               za osebe, ki potujejo iz turističnih razlogov:

                           —

                           potrdilo ali dokaz o plačilu, ki ga izda potovalna agencija ali organizator potovanja, akreditiran(-a) s strani države članice v okviru lokalnega konzularnega sodelovanja, ki potrjuje rezervacijo organiziranega potovanja.

         2.   Pisna prošnja iz odstavka 1 tega člena vsebuje naslednje elemente:

               (a)

               za povabljeno osebo – ime in priimek, datum rojstva, spol, državljanstvo, številka osebnega dokumenta, čas in namen potovanja, število vstopov ter po potrebi ime zakonca in otrok, ki spremljajo povabljeno osebo;

               (b)

               za osebo, ki vabi – ime, priimek in naslov ali

               (c)

               za pravno osebo, gospodarsko družbo ali organizacijo, ki vabi – polni naziv in naslov ter

                           —

                           če povabilo izda organizacija – ime in priimek ter položaj osebe, ki povabilo podpiše,

                           —

                           če vabi pravna oseba ali gospodarska družba ali pa urad ali podružnica takšne pravne osebe ali gospodarske družbe s sedežem na ozemlju države članice – registrska številka, kakor jo zahteva nacionalno pravo zadevne države članice.

         3.   Za kategorije oseb iz odstavka 1 tega člena se vse kategorije vizumov izdajajo po poenostavljenem postopku, ne da bi se zahtevala kakršna koli druga utemeljitev, vabilo ali potrditev glede namena potovanja, ki jo določa zakonodaja držav članic.
   Člen 5
   Izdajanje vizumov za večkratni vstop
   1.   Diplomatska in konzularna predstavništva držav članic izdajo vizume za večkratni vstop z veljavnostjo do 5 let za naslednje kategorije oseb:

               (a)

               za člane nacionalnih in pokrajinskih/regionalnih vlad in parlamentov, ustavnega sodišča in vrhovnega kasacijskega sodišča, če s tem sporazumom niso izvzeti iz vizumske obveznosti, pri izvajanju njihovih nalog, in sicer z veljavnostjo, omejeno na njihov mandat, če je ta krajši od 5 let;

               (b)

               za stalne člane uradnih delegacij, ki na podlagi uradnega povabila, naslovljenega na Republiko Srbijo, redno sodelujejo na srečanjih, posvetovanjih, pogajanjih ali programih izmenjav ter na prireditvah, ki jih na ozemlju držav članic pripravijo medvladne organizacije;

               (c)

               za zakonce in otroke (vključno s posvojenimi), ki so mlajši od 21 let ali vzdrževani, ter starše na obisku pri državljanih Republike Srbije, ki zakonito prebivajo na ozemlju držav članic, z veljavnostjo, omejeno na obdobje veljavnosti njihovega dovoljenja za zakonito prebivanje.

         2.   Diplomatska in konzularna predstavništva držav članic izdajo vizume za večkratni vstop z veljavnostjo do enega leta za naslednje kategorije oseb, pod pogojem, da so te osebe v prejšnjem letu pridobile najmanj en vizum, ga uporabljale v skladu z zakoni o vstopu in bivanju na ozemlju obiskane države ter da obstajajo razlogi za prošnjo za izdajo vizuma za večkratni vstop:

               (a)

               za člane uradnih delegacij, ki na podlagi uradnega povabila, naslovljenega na Republiko Srbijo, redno sodelujejo na srečanjih, posvetovanjih, pogajanjih ali programih izmenjav ter na prireditvah, ki jih na ozemlju držav članic pripravijo medvladne organizacije;

               (b)

               za poslovneže in predstavnike poslovnih organizacij, ki redno potujejo v države članice;

               (c)

               za voznike, ki opravljajo storitve mednarodnega prevoza blaga in oseb na ozemlja držav članic z vozili, ki so registrirana v Republiki Srbiji;

               (d)

               za člane osebja na vlakih, hladilnih vagonih in lokomotivah na mednarodnih vlakih, ki potujejo na ozemlja držav članic;

               (e)

               za novinarje;

               (f)

               za udeležence znanstvenih, kulturnih in umetniških dejavnosti, vključno z univerzitetnimi in drugimi programi izmenjav, ki redno potujejo v države članice;

               (g)

               za študente in podiplomske študente, ki redno potujejo zaradi študija ali strokovnega izobraževanja, tudi v okviru programov izmenjav;

               (h)

               za udeležence mednarodnih športnih prireditev in osebe, ki jih spremljajo v strokovni ekipi;

               (i)

               za udeležence uradnih programov izmenjav, ki jih organizirajo pobratene občine in mesta;

               (j)

               za osebe, ki morajo na redne obiske zaradi zdravljenja, in osebe, ki jih morajo spremljati;

               (k)

               za predstavnike organizacij civilne družbe, ki redno potujejo v države članice zaradi strokovnega izobraževanja, seminarjev, konferenc, tudi v okviru programov izmenjav;

               (l)

               za predstavnike verskih skupnosti, registriranih v Republiki Srbiji, ki redno potujejo v države članice;

               (m)

               za predstavnike svobodnih poklicev, ki sodelujejo na mednarodnih sejmih, konferencah, simpozijih, seminarjih ali drugih podobnih prireditvah in redno potujejo v države članice.

         3.   Diplomatska in konzularna predstavništva držav članic izdajo vizume za večkratni vstop z veljavnostjo najmanj dveh let in največ 5 let za kategorije oseb iz odstavka 2 tega člena, pod pogojem, da so te osebe v prejšnjih dveh letih uporabljale enoletni vizum za večkratni vstop v skladu z zakoni o vstopu in bivanju obiskane države ter da so razlogi za prošnjo za izdajo vizuma za večkratni vstop še vedno veljavni.
   4.   Skupno trajanje bivanja oseb iz odstavkov 1 do 3 tega člena na ozemljih držav članic ne sme biti daljše od 90 dni v obdobju 180 dni.
   Člen 6
   Takse za obravnavanje prošenj za izdajo vizuma
   1.   Taksa za obravnavo prošenj državljanov Republike Srbije za izdajo vizuma znaša 35 EUR.
   Zgoraj navedeni znesek se lahko ponovno preuči v skladu s postopkom iz člena 14(4).
   V primeru ponovne uvedbe vizumske obveznosti za državljane EU s strani Republike Srbije taksa za vizum, ki jo zaračuna Republika Srbija, ni višja od 35 EUR ali dogovorjenega zneska, če se taksa spremeni v skladu s postopkom iz člena 14(4).
   2.   Naslednje kategorije oseb so oproščene plačila takse za obravnavanje prošnje za izdajo vizuma:

               (a)

               člani uradnih delegacij, ki na podlagi uradnega povabila, naslovljenega na Republiko Srbijo, sodelujejo na srečanjih, posvetovanjih, pogajanjih ali v programih izmenjav ter na prireditvah, ki jih na ozemljih držav članic pripravijo medvladne organizacije;

               (b)

               člani nacionalnih in pokrajinskih/regionalnih vlad in parlamentov, ustavnega sodišča, vrhovnega kasacijskega sodišča, če s tem sporazumom niso izvzeti iz vizumske obveznosti;

               (c)

               udeleženci znanstvenih, kulturnih in umetniških dejavnosti, vključno z univerzitetnimi in drugimi programi izmenjav;

               (d)

               učenci, študenti, podiplomski študenti in spremljajoči učitelji, ki potujejo zaradi študija ali strokovnega izobraževanja, tudi v okviru programov izmenjav, in drugih šolskih dejavnosti;

               (e)

               udeleženci mednarodnih športnih prireditev in osebe, ki jih spremljajo v strokovni ekipi;

               (f)

               udeleženci uradnih programov izmenjav, ki jih organizirajo pobratene občine in mesta;

               (g)

               invalidi in po potrebi osebe, ki jih spremljajo;

               (h)

               predstavniki organizacij civilne družbe, ki potujejo zaradi udeležbe na srečanjih, seminarjih, v programih izmenjav ali na tečajih usposabljanja;

               (i)

               osebe, ki so predložile dokazila o nujnosti svojega potovanja iz humanitarnih razlogov, vključno zaradi prejema nujnega zdravljenja, in oseba, ki takšno osebo spremlja, ali zaradi udeležbe na pogrebu bližnjega sorodnika ali zaradi obiska bližnjega sorodnika, ki je hudo bolan;

               (j)

               novinarji;

               (k)

               vozniki, ki opravljajo storitve mednarodnega prevoza blaga in oseb na ozemlja držav članic z vozili, ki so registrirana v Republiki Srbiji;

               (l)

               člani osebja na vlakih, hladilnih vagonih in lokomotivah, ki potujejo na ozemlja držav članic;

               (m)

               bližnji sorodniki – zakonec, otroci (vključno s posvojenimi), starši (vključno s skrbniki), stari starši in vnuki na obisku pri državljanih Republike Srbije, ki zakonito prebivajo na ozemljih držav članic;

               (n)

               predstavniki verskih skupnosti, registriranih v Republiki Srbiji, ki redno potujejo v države članice;

               (o)

               predstavniki svobodnih poklicev, ki sodelujejo na mednarodnih sejmih, konferencah, simpozijih, seminarjih ali drugih podobnih prireditvah na ozemlju držav članic;

               (p)

               upokojenci;

               (q)

               otroci, mlajši od 6 let.

         3.   Z odstopanjem od odstavka 1 lahko Bolgarija in Romunija, ki ju zavezuje schengenski pravni red, vendar še ne izdajata schengenskih vizumov, državljane Republike Srbije oprostita plačila taks za obravnavanje prošenj za izdajo nacionalnih vizumov za kratkoročno bivanje do dneva, ki bo določen s sklepom Sveta in s katerim bosta začeli v celoti izvajati schengenski pravni red o vizumski politiki.
   Člen 7
   Trajanje postopkov obravnavanja prošenj za izdajo vizuma
   1.   Diplomatska in konzularna predstavništva držav članic sprejmejo odločitev o prošnji za izdajo vizuma v 10 koledarskih dneh od dneva prejema prošnje in dokumentov, potrebnih za izdajo vizuma.
   2.   Rok za sprejetje odločitve o prošnji za izdajo vizuma se lahko v posameznih primerih podaljša na največ 30 koledarskih dni, zlasti kadar je potrebna nadaljnja preučitev prošnje.
   3.   Rok za sprejetje odločitve o prošnji za izdajo vizuma se lahko v nujnih primerih skrajša na 3 delovne dni ali manj.
   Člen 8
   Odhod v primeru izgubljenih ali ukradenih dokumentov
   Državljani Evropske unije in Republike Srbije, ki so izgubili svoje osebne dokumente ali katerim so bili ti dokumenti ukradeni med bivanjem na ozemlju Republike Srbije ali držav članic, lahko zapustijo to ozemlje z veljavnimi osebnimi dokumenti za prehod meje, ki jih izdajo diplomatska ali konzularna predstavništva držav članic ali Republike Srbije, brez vsakršnega vizuma ali drugega dovoljenja.
   Člen 9
   Podaljšanje vizuma v izrednih okoliščinah
   Državljanom Republike Srbije, ki zaradi višje sile ne morejo zapustiti ozemelj držav članic do datuma, navedenega v njihovih vizumih, se veljavnost njihovih vizumov brezplačno podaljša v skladu z zakonodajo, ki jo uporablja država prejemnica, za čas, ki je potreben za njihovo vrnitev v državo njihovega prebivališča.
   Člen 10
   Diplomatski potni listi
   1.   Državljani Republike Srbije, ki so imetniki veljavnih diplomatskih potnih listov, lahko vstopijo, zapustijo in so v tranzitu preko ozemelj držav članic brez vizumov.
   2.   Osebe iz odstavka 1 tega člena lahko bivajo na ozemlju držav članic do 90 dni v obdobju 180 dni.
   Člen 11
   Ozemeljska veljavnost vizumov
   Ob upoštevanju nacionalnih pravil in predpisov o nacionalni varnosti držav članic ter ob upoštevanju pravil EU o vizumih z omejeno ozemeljsko veljavnostjo imajo državljani Republike Srbije pravico do potovanj po ozemljih držav članic, ki je enakovredna pravici državljanov Evropske unije.
   Člen 12
   Skupni odbor za upravljanje Sporazuma
   1.   Pogodbenici ustanovita Skupni odbor strokovnjakov (v nadaljnjem besedilu „Odbor“), ki ga sestavljajo predstavniki Evropske skupnosti in Republike Srbije. Skupnost zastopa Komisija Evropskih skupnosti, ki ji pomagajo strokovnjaki iz držav članic.
   2.   Naloge Odbora so predvsem naslednje:

               (a)

               spremljanje izvajanja tega sporazuma;

               (b)

               predlaganje sprememb ali dopolnitev k temu sporazumu;

               (c)

               reševanje sporov, ki izhajajo iz razlage ali uporabe določb tega sporazuma.

         3.   Odbor se sestaja po potrebi na zahtevo ene od pogodbenic in najmanj enkrat letno.
   4.   Odbor sprejme svoj poslovnik.
   Člen 13
   Razmerje tega sporazuma do dvostranskih sporazumov med državami članicami in Republiko Srbijo
   1.   Od začetka veljavnosti ta sporazum prevlada nad določbami vseh dvostranskih ali večstranskih sporazumov ali dogovorov, ki so bili sklenjeni med posameznimi državami članicami in Republiko Srbijo, kolikor določbe slednjih sporazumov ali dogovorov zadevajo vprašanja, obravnavana v tem sporazumu.
   2.   Določbe dvostranskih sporazumov ali dogovorov, podpisanih med posameznimi državami članicami in Republiko Srbijo pred 1. januarjem 2007, ki predvidevajo izvzetje iz vizumske obveznosti za imetnike službenih potnih listov, se še naprej uporabljajo v obdobju 5 let po začetku veljavnosti tega sporazuma, brez poseganja v pravico zadevnih držav članic ali Republike Srbije, da v tem petletnem obdobju odpovejo ali začasno odložijo izvajanje teh dvostranskih sporazumov.
   Člen 14
   Končne določbe
   1.   Pogodbenici ratificirata ali odobrita ta sporazum v skladu s svojimi postopki, Sporazum pa začne veljati prvi dan drugega meseca, ki sledi dnevu, ko se pogodbenici uradno obvestita o zaključku zgoraj navedenih postopkov.
   2.   Z odstopanjem od odstavka 1 tega člena ta sporazum začne veljati šele na dan, ko začne veljati Sporazum med Evropsko skupnostjo in Republiko Srbijo o ponovnem sprejemu oseb, če je ta dan poznejši od dneva iz odstavka 1 tega člena.
   3.   Ta sporazum se sklene za nedoločen čas, razen če je odpovedan v skladu z odstavkom 6 tega člena.
   4.   Ta sporazum se lahko spremeni s pisnim sporazumom pogodbenic. Spremembe začnejo veljati, ko se pogodbenici medsebojno uradno obvestita, da so zaključeni njuni nacionalni postopki, potrebni v ta namen.
   5.   Vsaka pogodbenica lahko začasno odloži izvajanje celotnega Sporazuma ali njegovega dela iz razlogov javnega reda, zaščite nacionalne varnosti ali varstva javnega zdravja. O odločitvi o začasni odložitvi izvajanja uradno obvesti drugo pogodbenico najpozneje 48 ur pred začetkom veljavnosti odločitve. Pogodbenica, ki je začasno odložila izvajanje tega sporazuma, nemudoma obvesti drugo pogodbenico o prenehanju obstoja razlogov za začasno odložitev izvajanja.
   6.   Vsaka pogodbenica lahko odpove ta sporazum s pisnim uradnim obvestilom drugi pogodbenici. Ta sporazum preneha veljati 90 dni po dnevu takega uradnega obvestila.

      V Bruslju dne osemnajstega septembra leta dva tisoč in sedem, v dvojniku v vseh uradnih jezikih pogodbenic, pri čemer je vsako od teh besedil enako verodostojno.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         За Европску зајелницу

         а Република Сърбия
         Por la República de Serbia
         Za Republiku Srbsko
         For Republikken Serbien
         Für die Republik Serbien
         Serbia Vabariigi nimel
         Για τη Δημοκρατία της Σερβίας
         For the Republic of Serbia
         Pour la République de Serbie
         Per la Repubblica di Serbia
         Serbijas Republikas vārdā
         Serbijos Respublikos vardu
         A Szerb Köztársaság részéről
         Għar-Repubblika tas-Serbja
         Voor de Republiek Servië
         W imieniu Republiki Serbii
         Pela República da Sérvia
         Pentru Republica Serbia
         Za Srbskú republiku
         Za Republiko Srbijo
         Serbian tasavallan puolesta
         För Republiken Serbien
         За Република Србиjу

   PRILOGA
   PROTOKOL K SPORAZUMU O DRŽAVAH ČLANICAH, KI SCHENGENSKEGA PRAVNEGA REDA NE IZVAJAJO V CELOTI
   Tiste države članice, ki jih schengenski pravni red zavezuje, vendar še ne izdajajo schengenskih vizumov, v pričakovanju ustreznega sklepa Sveta izdajajo nacionalne vizume, katerih veljavnost je omejena na njihovo lastno ozemlje.
   Te države članice lahko v skladu z Odločbo št. 895/2006/ES Evropskega parlamenta in Sveta z dne 14. junija 2006 enostransko priznajo schengenske vizume in dovoljenja za prebivanje za namene tranzita preko njihovih ozemelj.
   Ker se Odločba št. 895/2006/ES Evropskega parlamenta in Sveta z dne 14. junija 2006 ne uporablja za Romunijo in Bolgarijo, bo Evropska komisija predlagala podobne določbe, da tema državama omogoči, da za namene tranzita preko njunih ozemelj enostransko priznata schengenske vizume in dovoljenja za prebivanje ter druge podobne dokumente, ki jih izdajo druge države članice, ki še niso v celoti vključene v schengensko območje.
   SKUPNA IZJAVA GLEDE DANSKE
   Pogodbenici se seznanjata, da se ta sporazum ne uporablja za postopke za izdajanje vizumov na diplomatskih in konzularnih predstavništvih Kraljevine Danske.
   V takih okoliščinah je zaželeno, da organi Danske in Republike Srbije nemudoma sklenejo dvostranski sporazum o poenostavitvi izdajanja vizumov za kratkoročno bivanje s podobnimi pogoji, kakor veljajo v Sporazumu med Evropsko skupnostjo in Republiko Srbijo.
   SKUPNA IZJAVA GLEDE ZDRUŽENEGA KRALJESTVA IN IRSKE
   Pogodbenici se seznanjata, da se ta sporazum ne uporablja za ozemlje Združenega kraljestva in Irske.
   V takih okoliščinah je zaželeno, da organi Združenega kraljestva, Irske in Republike Srbije sklenejo dvostranske sporazume o poenostavitvi izdajanja vizumov.
   SKUPNA IZJAVA GLEDE ISLANDIJE IN NORVEŠKE
   Pogodbenici se seznanjata s tesnimi odnosi med Evropsko skupnostjo ter Norveško in Islandijo, zlasti na podlagi Sporazuma z dne 18. maja 1999 o pridružitvi teh dveh držav k izvajanju, uporabi in razvoju schengenskega pravnega reda.
   V takih okoliščinah je zaželeno, da organi Norveške, Islandije in Republike Srbije nemudoma sklenejo dvostranske sporazume o poenostavitvi izdajanja vizumov za kratkoročno bivanje s podobnimi pogoji, kakor veljajo po Sporazumu med Evropsko skupnostjo in Republiko Srbijo.
   SKUPNA IZJAVA GLEDE ŠVICARSKE KONFEDERACIJE IN LIHTENŠTAJNA
   (po potrebi)
   Če Sporazum med EU, ES in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda ter protokoli k temu sporazumu glede Lihtenštajna začnejo veljati pred zaključkom pogajanj z Republiko Srbijo, bo podobna izjava priložena tudi glede Švice in Lihtenštajna.
   IZJAVA EVROPSKE SKUPNOSTI O PREGLEDU VIZUMSKE OBVEZNOSTI ZA IMETNIKE SLUŽBENIH POTNIH LISTOV
   Ker se izvzetje imetnikov službenih potnih listov iz vizumske obveznosti, določeno v dvostranskih sporazumih ali dogovorih med posameznimi državami članicami in Republiko Srbijo, ki so bili podpisani pred 1. januarjem 2007, uporablja le v obdobju 5 let po začetku veljavnosti tega sporazuma in brez poseganja v pravico zadevnih držav članic ali Republike Srbije, da v tem petletnem obdobju odpovejo ali začasno odložijo izvajanje teh dvostranskih sporazumov, bo Evropska skupnost ponovno preučila položaj imetnikov službenih potnih listov najpozneje 4 leta po začetku veljavnosti tega sporazuma, ob upoštevanju morebitne spremembe Sporazuma v ta namen v skladu s postopkom iz člena 14(4).
   IZJAVA EVROPSKE SKUPNOSTI O DOSTOPU PROSILCEV ZA VIZUM TER O USKLADITVI INFORMACIJ O POSTOPKIH ZA IZDAJO VIZUMOV ZA KRATKOROČNO BIVANJE IN DOKUMENTIH, KI JIH JE TREBA PREDLOŽITI S PROŠNJO ZA IZDAJO VIZUMA ZA KRATKOROČNO BIVANJE
   Ob priznavanju pomena preglednosti za prosilce za vizum Evropska skupnost poudarja, da je Evropska komisija 19. julija 2006 sprejela zakonodajni predlog prenovitve Skupnih konzularnih navodil o vizumih za diplomatska in konzularna predstavništva, ki je trenutno predmet razprav Evropskega parlamenta in Sveta ter obravnava vprašanje pogojev dostopa prosilcev za vizum do diplomatskih in konzularnih predstavništev držav članic.
   Evropska skupnost meni, da je treba glede informacij, ki jih je treba zagotoviti prosilcem za vizum, sprejeti ustrezne ukrepe:
   na splošno je treba za prosilce zbrati osnovne informacije o postopkih in pogojih za prošnje za izdajo vizuma ter o veljavnosti vizumov.
   Evropska skupnost bo sestavila seznam minimalnih zahtev za zagotovitev, da imajo srbski prosilci na voljo usklajene in enotne osnovne informacije ter da se od njih načeloma zahteva predložitev enakih dokazil.
   Zgoraj navedene informacije, vključno s seznamom akreditiranih potovalnih agencij in organizatorjev potovanj, je treba v okviru lokalnega konzularnega sodelovanja kar najbolj razširiti v javnosti (na oglasnih deskah konzulatov, v obliki letakov, na spletnih straneh itd.).
   Diplomatska in konzularna predstavništva držav članic zagotovijo informacije o obstoječih možnostih za poenostavitev izdajanja vizumov za kratkoročno bivanje v okviru schengenskega pravnega reda za vsak primer posebej.
   Evropska skupnost se seznanja s pripravljenostjo za pomoč pri razširjanju zgoraj navedenih informacij, ki so jo izrazili srbski organi.
   IZJAVA EVROPSKE SKUPNOSTI O POENOSTAVITVAH ZA DRUŽINSKE ČLANE IN DOBROVERNE PROSILCE
   Evropska skupnost se seznanja s predlogom Republike Srbije, da se širše opredeli pojem družinskih članov, ki bi morali biti upravičeni do poenostavljenih vizumskih postopkov, pa tudi s pomenom, ki ga Republika Srbija pripisuje poenostavitvi gibanja za to skupino oseb.
   Z namenom olajšanja mobilnosti večjega števila oseb, ki imajo družinske vezi (zlasti sestre, bratje in njihovi otroci) z državljani Srbije, ki zakonito prebivajo na ozemljih držav članic, Evropska skupnost poziva konzularna predstavništva držav članic, da v celoti izkoristijo obstoječe možnosti pravnega reda Skupnosti za poenostavitev izdajanja vizumov tej kategoriji oseb, kar zlasti vključuje poenostavitev dokumentarnih dokazil, ki jih morajo predložiti prosilci, izvzetje iz plačila takse za obravnavo prošnje in po potrebi izdajanje vizumov za večkratni vstop.
   Evropska skupnost poleg tega poziva konzularna predstavništva držav članic, da v celoti izkoristijo te možnosti za poenostavitev izdajanja vizumov dobrovernim prosilcem.
   POLITIČNA IZJAVA BOLGARIJE, MADŽARSKE IN ROMUNIJE O OBMEJNEM PROMETU
   Bolgarija, Madžarska in Romunija so pripravljene začeti pogajanja o dvostranskih sporazumih z Republiko Srbijo za izvajanje režima o obmejnem prometu v skladu z Uredbo (ES) št. 1931/2006 z dne 20. decembra 2006 o pravilih za obmejni promet na zunanjih kopenskih mejah držav članic in spremembi določb Schengenske konvencije.


title: Sklep Sveta (SZVP) 2016/1783 z dne 4. avgusta 2016 o podpisu in sklenitvi, v imenu Unije, Sporazuma v obliki izmenjave pisem med Evropsko unijo in Islamsko republiko Afganistan o podaljšanju Sporazuma o statusu policijske misije Evropske unije v Afganistanu (EUPOL AFGHANISTAN)

text:
               8.10.2016

               SL

               Uradni list Evropske unije

               L 273/1

         SKLEP SVETA (SZVP) 2016/1783
   z dne 4. avgusta 2016
   o podpisu in sklenitvi, v imenu Unije, Sporazuma v obliki izmenjave pisem med Evropsko unijo in Islamsko republiko Afganistan o podaljšanju Sporazuma o statusu policijske misije Evropske unije v Afganistanu (EUPOL AFGHANISTAN)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 37 Pogodbe v povezavi s členom 218(5) in (6) Pogodbe o delovanju Evropske unije,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 30. maja 2007 s Skupnim ukrepom 2007/369/SZVP (1) ustanovil policijsko misijo Evropske unije v Afganistanu (EUPOL AFGHANISTAN). Mandat EUPOL AFGHANISTAN, kakor je bil spremenjen s Sklepom 2014/922/SZVP (2), se izteče 31. decembra 2016.

               (2)

               Unija in Islamska republika Afganistan sta 14. oktobra 2010 podpisali Sporazum (3) o statusu EUPOL AFGHANISTAN (SOMA). Navedeni sporazum preneha veljati 14. oktobra 2016.

               (3)

               Potem ko je Svet 26. oktobra 2015 sprejel sklep o pooblastilu za začetek pogajanj, se je visoki predstavnik Unije za zunanje zadeve in varnostno politiko v skladu s členom 37 PEU s pogajanji dogovoril o sporazumu v obliki izmenjave pisem med Unijo in Islamsko republiko Afganistan o podaljšanju SOMA z namenom izpolnitve mandata EUPOL AFGHANISTAN in zaključka misije EUPOL AFGHANISTAN.

               (4)

               Sporazum v obliki izmenjave pisem bi bilo treba odobriti –

         SPREJEL NASLEDNJI SKLEP:
   Člen 1
   Sporazum v obliki izmenjave pisem med Evropsko unijo in Islamsko republiko Afganistan o podaljšanju Sporazuma med Evropsko unijo in Islamsko republiko Afganistan o statusu policijske misije Evropske unije v Afganistanu (EUPOL AFGHANISTAN) se odobri v imenu Unije.
   Besedilo Sporazuma v obliki izmenjave pisem je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v obliki izmenjave pisem, ki je za Unijo zavezujoč.
   Člen 3
   Ta sklep začne veljati na dan sprejetja.

      V Bruslju, 4. avgusta 2016

            Za Svet

            Predsednik

         M. LAJČÁK

      (1)  Skupni ukrep Sveta 2007/369/SZVP z dne 30. maja 2007 o ustanovitvi policijske misije Evropske unije v Afganistanu (EUPOL AFGHANISTAN) (UL L 139, 31.5.2007, str. 33).

      (2)  Sklep Sveta 2014/922/SZVP z dne 17. decembra 2014 o spremembi in podaljšanju Sklepa 2010/279/SZVP o policijski misiji Evropske unije v Afganistanu (EUPOL AFGHANISTAN) (UL L 363, 18.12.2014, str. 152).

      (3)  Sporazum med Evropsko unijo in Islamsko republiko Afganistan o statusu policijske misije Evropske unije v Afganistanu (EUPOL AFGHANISTAN) (UL L 294, 12.11.2010, str. 2).


title: Sklep Sveta z dne 14. novembra 2011 o imenovanju in zamenjavi članov upravnega odbora Evropskega centra za razvoj poklicnega usposabljanja

text:
               30.11.2011

               SL

               Uradni list Evropske unije

               C 349/2

         SKLEP SVETA
   z dne 14. novembra 2011
   o imenovanju in zamenjavi članov upravnega odbora Evropskega centra za razvoj poklicnega usposabljanja
   2011/C 349/02
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 Uredbe (1),
   ob upoštevanju predloga za imenovanje v skupini predstavnikov organizacij delavcev, ki ga je Komisija predložila Svetu,
   ob upoštevanju naslednjega:

               (1)

               Svet je s sklepom z dne 14. septembra 2009 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2009 do 17. septembra 2012.

               (2)

               Zaradi odstopa Leslie MANASSEH se je izpraznilo mesto člana upravnega odbora Centra v skupini predstavnikov organizacij delavcev –

         SPREJEL NASLEDNJI SKLEP:
   Edini člen
   Za člana upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2012, imenuje:

      PREDSTAVNIKI ORGANIZACIJ DELAVCEV:

               ZDRUŽENO KRALJESTVO

               Iain MURRAY
               TUC (UK)

      V Bruslju, 14. novembra 2011

            Za Svet

            Predsednik

         M. SAWICKI

      (1)  UL L 39, 13.2.1975, str. 1.

      (2)  UL C 226, 19.9.2009, str. 2.


title: 2014/466/SZVP: Sklep Političnega in varnostnega odbora EUFOR RCA/4/2014 z dne 10. julija 2014 o sprejetju prispevka tretje države za vojaško operacijo Evropske unije v Srednjeafriški republiki (EUFOR RCA)

text:
               18.7.2014

               SL

               Uradni list Evropske unije

               L 212/11

         SKLEP POLITIČNEGA IN VARNOSTNEGA ODBORA EUFOR RCA/4/2014
   z dne 10. julija 2014
   o sprejetju prispevka tretje države za vojaško operacijo Evropske unije v Srednjeafriški republiki (EUFOR RCA)

      (2014/466/SZVP)

   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega pododstavka člena 38 Pogodbe,
   ob upoštevanju Sklepa Sveta 2014/73/SZVP z dne 10. februarja 2014 o vojaški operaciji Evropske unije v Srednjeafriški republiki (EUFOR RCA) (1) in zlasti člena 8(2) Sklepa,
   ob upoštevanju naslednjega:

               (1)

               V skladu s členom 8(2) Sklepa 2014/73/SZVP je Svet pooblastil Politični in varnostni odbor (PVO) za sprejemanje ustreznih odločitev o sprejetju predlaganih prispevkov tretjih držav.

               (2)

               Glede na priporočilo o prispevku Turčije s strani poveljnika operacije EU EUFOR RCA in priporočila Vojaškega odbora Evropske unije bi bilo treba sprejeti prispevek Turčije za vojaško operacijo Evropske unije v Srednjeafriški republiki (EUFOR RCA).

               (3)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   1.   Prispevek Turčije za EUFOR RCA se sprejme in šteje za pomembnega.
   2.   Turčija je oproščena finančnih prispevkov v proračun EUFOR RCA.
   Člen 2
   Ta sklep začne veljati na dan sprejetja.

      V Bruslju, 10. julija 2014

            Za Politični in varnostni odbor

            Predsednik

         W. STEVENS

      (1)  UL L 40, 11.2.2014, str. 59.


title: 2007/181/ES: Sklep Sveta z dne 19. marca 2007 o imenovanju nizozemskega nadomestnega člana Odbora regij

text:
               24.3.2007

               SL

               Uradni list Evropske unije

               L 84/36

      SKLEP SVETA

   z dne 19. marca 2007
   o imenovanju nizozemskega nadomestnega člana Odbora regij
   (2007/181/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga nizozemske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Po odstopu P. C. KRIKKE se je sprostilo eno mesto nadomestnega člana –

         SKLENIL:
   Člen 1
   V Odbor regij se za preostanek mandata, tj. do 25. januarja 2010, imenuje:
   B. VERKERK, burgemeester van Delft
   kot zamenjava za Pauline KRIKKE.
   Člen 2
   Ta sklep začne učinkovati na dan sprejetja.

      V Bruslju, 19. marca 2007

            Za Svet

            Predsednik

         Horst SEEHOFER

      (1)  UL L 56, 25.2.2006, str. 75.


title: Sklep Sveta (SZVP) 2017/1193 z dne 4. julija 2017 o spremembi Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah)

text:
               5.7.2017

               SL

               Uradni list Evropske unije

               L 172/12

         SKLEP SVETA (SZVP) 2017/1193
   z dne 4. julija 2017
   o spremembi Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah)
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 12. decembra 2005 sprejel Skupni ukrep 2005/889/SZVP (1) o ustanovitvi Misije pomoči Evropske unije za mejni prehod Rafa (EU BAM Rafah).

               (2)

               Svet je 7. julija 2016 sprejel Sklep (SZVP) 2016/1107 (2) o spremembi Skupnega ukrepa 2005/889/SZVP in njegovem podaljšanju do 30. junija 2017.

               (3)

               Na podlagi strateškega pregleda EU BAM Rafah bi bilo treba misijo podaljšati za nadaljnjih dvanajst mesecev, tj. do 30. junija 2018.

               (4)

               Skupni ukrep 2005/889/SZVP bi bilo zato treba ustrezno spremeniti.

               (5)

               Misija EU BAM Rafah se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Skupni ukrep 2005/889/SZVP se spremeni:

               (1)

               v členu 13(1) se doda naslednji pododstavek:
               „Referenčni finančni znesek za kritje odhodkov, povezanih z EU BAM Rafah, za obdobje od 1. julija 2017 do 30. junija 2018 znaša 1 980 000 EUR.“;

               (2)

               v členu 16 se drugi odstavek nadomesti z naslednjim:
               „Veljati preneha 30. junija 2018.“.

         Člen 2
   Ta sklep začne veljati na dan sprejetja.
   Uporablja se od 1. julija 2017.

      V Bruslju, 4. julija 2017

            Za Svet

            Predsednik

         M. MAASIKAS

      (1)  Skupni ukrep 2005/889/SZVP z dne 12. decembra 2005 o ustanovitvi Misije pomoči Evropske unije za mejni prehod Rafa (EU BAM Rafah) (UL L 327, 14.12.2005, str. 28).

      (2)  Sklep Sveta (SZVP) 2016/1107 z dne 7. julija 2016 o spremembi Skupnega ukrepa 2005/889/SZVP o ustanovitvi Misije pomoči Evropske unije za mejni prehod Rafa (EU BAM Rafah) (UL L 183, 8.7.2016, str. 64).


title: 2007/766/ES: Sklep Komisije z dne 14. novembra 2007 o oblikovanju seznama regij in območij, upravičenih do financiranja na podlagi komponente čezmejnega sodelovanja instrumenta za predpristopno pomoč za čezmejno sodelovanje med državami članicami in državami upravičenkami za obdobje 2007–2013

text:
               28.11.2007

               SL

               Uradni list Evropske unije

               L 310/15

      SKLEP KOMISIJE

   z dne 14. novembra 2007
   o oblikovanju seznama regij in območij, upravičenih do financiranja na podlagi komponente čezmejnega sodelovanja instrumenta za predpristopno pomoč za čezmejno sodelovanje med državami članicami in državami upravičenkami za obdobje 2007–2013
   (2007/766/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1085/2006 z dne 17. julija 2006 o vzpostavitvi instrumenta za predpristopno pomoč (IPA) (1),
   ob upoštevanju Uredbe Komisije (ES) št. 718/2007 z dne 12. junija 2007 o izvajanju Uredbe Sveta (ES) št. 1085/2006 (2) in zlasti člena 88(1) Uredbe,
   ob upoštevanju naslednjega:

               (1)

               V skladu s členom 9 Uredbe (ES) št. 1085/2006 lahko komponenta čezmejnega sodelovanja IPA podpira čezmejno sodelovanje med državami upravičenkami in državami članicami. V tem primeru pomoč na podlagi komponente čezmejnega sodelovanja IPA zajema regije na obeh straneh kopenske ali morske meje oziroma kopenskih ali morskih mej.

               (2)

               V skladu s členom 88(1) Uredbe (ES) št. 718/2007 za namene čezmejnega sodelovanja med državami članicami in državami upravičenkami so upravičena območja za financiranje regije na ravni NUTS 3 ali, če klasifikacija NUTS ni na voljo, enakovredna območja ob kopenskih mejah med Skupnostjo in državami upravičenkami in ob morskih mejah med Skupnostjo in državami upravičenkami, ki jih po splošnem pravilu ločuje največ 150 kilometrov ob upoštevanju morebitne prilagoditve, da se zagotovi skladnost in neprekinjenost sodelovanja.

               (3)

               Člen 88(1) Uredbe (ES) št. 718/2007 določa, da mora takoj po začetku njene veljavnosti Komisija sprejeti seznam upravičenih regij v Skupnosti in v državah upravičenkah, ki bo veljal do 31. decembra 2013 –

         SKLENILA:
   Edini člen
   Za namene čezmejnega sodelovanja med državami članicami in državami upravičenkami IPA, kakor je navedeno v členu 88(1) Uredbe (ES) št. 718/2007, so območja, upravičena do financiranja v okviru komponente čezmejnega sodelovanja IPA tiste, ki so naštete v Prilogi I, (države članice) in v Prilogi II (države upravičenke).

      V Bruslju, 14. novembra 2007

            Za Komisijo

         Olli REHN

            Član Komisije

      (1)  UL L 210, 31.7.2006, str. 82.

      (2)  UL L 170, 29.6.2007, str. 1.

      PRILOGA I
      SEZNAM REGIJ NA RAVNI NUTS 3 V DRŽAVAH ČLANICAH, UPRAVIČENIH DO FINANCIRANJA ZA ČEZMEJNO SODELOVANJE MED DRŽAVAMI ČLANICAMI IN DRŽAVAMI UPRAVIČENKAMI PROGRAMA IPA

                  BG412

                  Sofia

                  BG414

                  Pernik

                  BG415

                  Kyustendil

                  BG341

                  Burgas

                  BG343

                  Yambol

                  BG311

                  Vidin

                  BG312

                  Montana

                  BG413

                  Blagoevgrad

                  BG422

                  Haskovo

                  GR111

                  Evros

                  GR112

                  Xanthi

                  GR113

                  Rodopi

                  GR115

                  Kavala

                  GR123

                  Kilkis

                  GR124

                  Pella

                  GR126

                  Serres

                  GR127

                  Chalkidiki

                  GR132

                  Kastoria

                  GR134

                  Florina

                  GR143

                  Magnisia

                  GR212

                  Thesprotia

                  GR213

                  Ioannina

                  GR222

                  Kerkyra

                  GR242

                  Evvoia

                  GR411

                  Lesvos

                  GR412

                  Samos

                  GR413

                  Chios

                  GR421

                  Dodekanisos

                  GR422

                  Kyklades

                  ITD35

                  Venezia

                  ITD36

                  Padova

                  ITD37

                  Rovigo

                  ITD42

                  Udine

                  ITD43

                  Gorizia

                  ITD44

                  Trieste

                  ITD56

                  Ferrara

                  ITD57

                  Ravenna

                  ITD58

                  Forlì-Cesena

                  ITD59

                  Rimini

                  ITE31

                  Pesaro-Urbino

                  ITE32

                  Ancona

                  ITE33

                  Macerata

                  ITE34

                  Ascoli Piceno

                  ITF12

                  Teramo

                  ITF13

                  Pescara

                  ITF14

                  Chieti

                  ITF22

                  Campobasso

                  ITF41

                  Foggia

                  ITF42

                  Bari

                  ITF44

                  Brindisi

                  ITF45

                  Lecce

                  CY000

                  Kypros/Kibris

                  HU223

                  Zala

                  HU231

                  Baranya

                  HU232

                  Somogy

                  HU331

                  Bács-Kiskun

                  HU333

                  Csongrád

                  RO413

                  Mehedinți

                  RO422

                  Caraș-Severin

                  RO424

                  Timiș

                  SI011

                  Pomurska

                  SI012

                  Podravska

                  SI014

                  Savinjska

                  SI016

                  Spodnjeposavska

                  SI018

                  Notranjsko-kraška

                  SI024

                  Obalno-kraška

                  SI017

                  Jugovzhodna Slovenija

      PRILOGA II
      SEZNAM PODROČIJ, ENAKOVREDNIH REGIJAM NA RAVNI NUTS 3 V DRŽAVAH UPRAVIČENKAH PROGRAMA IPA, UPRAVIČENIH DO FINANCIRANJA ZA ČEZMEJNO SODELOVANJE MED DRŽAVAMI ČLANICAMI IN DRŽAVAMI UPRAVIČENKAMI PROGRAMA IPA
      Albanija

         Regije:

                  Durrës

                  Fier

                  Gjirokastër

                  Korçë

                  Lezhë

                  Shkodër

                  Tirana

                  Vlorë

            Bosna in Hercegovina

         Hercegovska ekonomska regija, ki vključuje naslednje občine:

                  Bileča

                  Čapljina

                  Čitluk

                  Gacko

                  Grude

                  Jablanica

                  Konjic

                  Kupres

                  Livno

                  Ljubinje

                  Ljubuški

                  Mostar

                  Istočni Mostar

                  Neum

                  Nevesinje

                  Posušje

                  Prozor/Rama

                  Ravno

                  Široki Brijeg

                  Stolac

                  Berkovići

                  Tomislav Grad

                  Trebinje

            Nekdanja jugoslovanska republika Makedonija

         Regije:

                  East

                  North-east

                  Pelagonija

                  South-east

                  Vardar

            Hrvaška

         Okrožja:

                  Dubrovnik-Neretva

                  Istria

                  Karlovac

                  Koprivnica-Križevci

                  Krapina-Zagorje

                  Lika-Senj

                  Međimurje

                  Osijek-Baranja

                  Primorje-Gorski kotar

                  Šibenik-Knin

                  Split-Dalmatia

                  Varaždin

                  Virovitica-Podravina

                  Zadar

                  Zagreb

            Črna gora

         Občine:

                  Bar

                  Budva

                  Cetinje

                  Danilovgrad

                  Herceg Novi

                  Kotor

                  Nikšić

                  Podgorica

                  Tivat

                  Ulcinj

            Srbija s Kosovom (1)

         Okrožja:

                  Borski

                  Branicevski

                  Central Banat

                  Jablanicki

                  Nisavski

                  North Backa

                  North Banat

                  Pcinjski

                  Pirotski

                  South Backa

                  South Banat

                  West Backa

                  Zajecarski

            Turčija

         Pokrajine:

                  Antalya

                  Aydin

                  Balikesir

                  Canakkale

                  Edirne

                  Izmir

                  Kirklareli

                  Mersin (Içel)

                  Mugla

         (1)  Kakor je določeno v UNSCR 1244.


title: Sklep Komisije (EU) 2016/1796 z dne 7. julija 2016 o spremembi sklepov 2011/263/EU, 2011/264/EU, 2012/720/EU in 2012/721/EU, da se upošteva razvoj pri razvrščanju snovi (notificirano pod dokumentarno številko C(2016) 4131) (Besedilo velja za EGP)

text:
                  11.10.2016

                  SL

                  Uradni list Evropske unije

                  L 274/55

            SKLEP KOMISIJE (EU) 2016/1796
      z dne 7. julija 2016
      o spremembi sklepov 2011/263/EU, 2011/264/EU, 2012/720/EU in 2012/721/EU, da se upošteva razvoj pri razvrščanju snovi

            (notificirano pod dokumentarno številko C(2016) 4131)

      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 8(2) Uredbe,
      po posvetovanju z Odborom Evropske unije za znak za okolje,
      ob upoštevanju naslednjega:

                  (1)

                  V skladu s členom 6(6) Uredbe (ES) št. 66/2010 znaka EU za okolje ni mogoče podeliti proizvodom, ki vsebujejo snovi ali pripravke/zmesi, ki izpolnjujejo merila za razvrstitev med strupene, nevarne za okolje, rakotvorne, mutagene ali strupene za razmnoževanje v skladu z Uredbo (ES) št. 1272/2008 Evropskega parlamenta in Sveta (2), ali proizvodom, ki vsebujejo snovi iz člena 57 Uredbe (ES) št. 1907/2006 Evropskega parlamenta in Sveta (3).

                  (2)

                  V skladu s členom 6(7) Uredbe (ES) št. 66/2010 lahko Komisija sprejme ukrepe, s katerimi odobri odstopanja od člena 6(6) navedene uredbe za določene kategorije proizvodov, ki vsebujejo navedene snovi le, če njihova nadomestitev kot takih ali z uporabo alternativnih materialov ali zasnove proizvoda ni tehnično izvedljiva, ali za proizvode, ki imajo bistveno večjo splošno okoljsko uspešnost v primerjavi z drugimi proizvodi iste kategorije.

                  (3)

                  Subtilizin je glede na usklajeno razvrstitev v skladu s Prilogo VI k Uredbi (ES) št. 1272/2008 nevarna snov. Vključuje naslednje razrede nevarnosti: preobčutljivost dihal kategorije 1, hude poškodbe oči kategorije 1, draženje kože kategorije 2 ter specifična strupenost za ciljne organe – enkratna izpostavljenost dihalnih poti – kategorije 3.

                  (4)

                  Sklepa Komisije 2011/263/EU (4) in 2011/264/EU (5), kakor sta bila spremenjena s Sklepom Komisije 2012/49/EU (6), že zajemata odstopanje za encim subtilizin, razvrščen kot H400: Zelo strupeno za vodne organizme, za določena okoljska merila pri podeljevanju znaka EU za okolje detergentom za pomivalne stroje oziroma detergentom za perilo, saj je bil subtilizin priznan kot pomembna sestavina teh detergentov in je bilo zanj predhodno določeno odstopanje. Poleg tega so bili z istim namenom kot subtilizin v proizvodih z znakom EU za okolje s sklepoma Komisije 2012/720/EU (7) in 2012/721/EU (8) dovoljeni encimi, razvrščeni kot H400: Zelo strupeno za vodne organizme v detergentih za strojno pomivanje posode za uporabo v industriji in ustanovah ter v detergentih za perilo za uporabo v industrijskem in institucionalnem sektorju. Navedena odstopanja so bila odobrena zaradi pomembne vloge subtilizina v navedenih skupinah detergentov in njegove visoke stopnje razgradnje/inaktivacije v čistilnih napravah za odpadne vode ter med uporabo detergentov in transportom v kanalizacijske sisteme. Odstopanja so bila potrebna, ker je bil subtilizin po samorazvrstitvi, ko je bil registriran v okviru Uredbe (ES) št. 1907/2006, razvrščen kot akutno nevaren za vodno okolje 1 (M faktor 1) (H400), kar bi mu preprečevalo njegovo vključitev med proizvode z znakom EU za okolje.

                  (5)

                  Uredba (ES) št. 1272/2008 je bila spremenjena z Uredbo Komisije (EU) št. 286/2011 (9). Spremembe Uredbe (ES) št. 1272/2008 so se od 1. decembra 2012 začele uporabljati za snovi, od 1. junija 2015 pa za zmesi. Z Uredbo (EU) št. 286/2011 so bila dodana nova merila za razvrščanje za dolgotrajno nevarnost za vodno okolje na podlagi podatkov o kronični strupenosti za vodno okolje in razgradljivosti v organizmih. Na podlagi novih meril nedavna študija, ki jo je za subtilizin izvedel REACH SIEF, navaja, da je treba subtilizin razvrstiti tudi kot nevaren za vodno okolje (kronično) kategorije 2. Snov je lahko biorazgradljiva in ne bi smela povzročati tveganja za okolje, saj se v čistilnih napravah skoraj v celoti deaktivira. Na podlagi te razvrstitve bi bil subtilizin prepovedan za uporabo v proizvodih z znakom EU za okolje. Zaradi tega bi uveljavljena okoljska merila za podelitev znaka EU za okolje detergentom za pomivalne stroje, detergentom za perilo, detergentom za strojno pomivanje posode za uporabo v industriji in ustanovah ter detergentom za perilo za uporabo v industrijskem in institucionalnem sektorju težje ustrezala približno 10–20 % najboljših detergentov in čistil, ki so na voljo na trgu Unije v smislu okoljske uspešnosti v njihovem celotnem življenjskem ciklu.

                  (6)

                  Subtilizin povečuje učinkovitost čiščenja detergentov z uspešnim odpravljanjem beljakovinskih delov madeža. Encim zagotavlja tudi odlično učinkovitost pri nizkih temperaturah z zahtevanim odmerkom, ki omogoča spoštovanje nizke temperature, zbitosti in meril uspešnosti v okviru sistema za podeljevanje znaka EU za okolje. Trenutno ni nobene alternativne snovi ali tehnologije. Drugi encimi z drugačnimi katalitskimi aktivnostmi, npr. alfa-amilaza, lipaza, pektat liaza, lahko odpravijo druge vrste depozitov in madežev, npr. škrob, maščobo in madeže pektina, vendar ne morejo odpraviti beljakovinskih madežev.

                  (7)

                  Pregled meril za podeljevanje znaka EU za okolje detergentom za pomivalne stroje oziroma detergentom za perilo, določenih v sklepih 2011/263/EU in 2011/264/EU, ter razvoj meril za podeljevanje znaka EU za okolje detergentom za strojno pomivanje posode za uporabo v industriji in ustanovah ter detergentom za perilo za uporabo v industrijskem in institucionalnem sektorju ter s tem povezane spremembe niso upoštevale novih okoljskih meril za razvrščanje, ki jih je uvedla Uredba (EU) št. 286/2011.

                  (8)

                  Ta sprememba se uporablja retroaktivno od 1. decembra 2012, da se zagotovi kontinuirana veljavnost meril za podeljevanje znaka EU za okolje detergentom za pomivalne stroje, detergentom za perilo, detergentom za strojno pomivanje posode za uporabo v industriji in ustanovah ter detergentom za perilo za uporabo v industrijskem in institucionalnem sektorju.

                  (9)

                  Sklepe Komisije 2011/263/EU, 2011/264/EU, 2012/720/EU in 2012/721/EU bi bilo zato treba ustrezno spremeniti.

                  (10)

                  Ukrepi iz tega sklepa so v skladu z mnenjem Odbora, ustanovljenega s členom 16 Uredbe (ES) št. 66/2010 –

            SPREJELA NASLEDNJI SKLEP:
      Člen 1
      Priloga k Sklepu 2011/263/EU se spremeni, kakor je določeno v Prilogi I k temu sklepu.
      Člen 2
      Priloga k Sklepu 2011/264/EU se spremeni, kakor je določeno v Prilogi II k temu sklepu.
      Člen 3
      Priloga k Sklepu 2012/720/EU se spremeni, kakor je določeno v Prilogi III k temu sklepu.
      Člen 4
      Priloga k Sklepu 2012/721/EU se spremeni, kakor je določeno v Prilogi IV k temu sklepu.
      Člen 5
      Ta sklep se uporablja od 1. decembra 2012.
      Člen 6
      Ta sklep je naslovljen na države članice.

         V Bruslju, 7. julija 2016

               Za Komisijo

            Karmenu VELLA

               Član Komisije

         (1)  UL L 27, 30.1.2010, str. 1.

         (2)  Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1).

         (3)  Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).

         (4)  Sklep Komisije 2011/263/EU z dne 28. aprila 2011 o določitvi okoljskih meril za podeljevanje znaka EU za okolje detergentom za pomivalne stroje (UL L 111, 30.4.2011, str. 22).

         (5)  Sklep Komisije 2011/264/EU z dne 28. aprila 2011 o določitvi okoljskih meril za podelitev znaka EU za okolje detergentom za perilo (UL L 111, 30.4.2011, str. 34).

         (6)  Sklep Komisije 2012/49/EU z dne 26. januarja 2012 o spremembi sklepov 2011/263/EU in 2011/264/EU zaradi upoštevanja razvoja dogodkov na področju klasifikacije encimov v skladu s Prilogo I k Direktivi Sveta 67/548/EGS in Prilogo VI k Uredbi (ES) št. 1272/2008 Evropskega parlamenta in Sveta (UL L 26, 28.1.2012, str. 36).

         (7)  Sklep Komisije 2012/720/EU z dne 14. novembra 2012 o okoljskih merilih za podeljevanje znaka EU za okolje detergentom za strojno pomivanje posode za uporabo v industriji in ustanovah (UL L 326, 24.11.2012, str. 25).

         (8)  Sklep Komisije 2012/721/EU z dne 14. novembra 2012 o določitvi okoljskih meril za podelitev znaka EU za okolje detergentom za perilo za uporabo v industrijskem in institucionalnem sektorju (UL L 326, 24.11.2012, str. 38).

         (9)  Uredba Komisije (EU) št. 286/2011 z dne 10. marca 2011 o spremembi Uredbe (ES) št. 1272/2008 Evropskega parlamenta in Sveta o razvrščanju, označevanju in pakiranju snovi ter zmesi z namenom njene prilagoditve tehničnemu in znanstvenemu napredku (UL L 83, 30.3.2011, str. 1).

         PRILOGA I
         Priloga k Sklepu 2011/263/EU se spremeni:
         Zaradi jasnosti in pravne varnosti je primerno celotno tabelo odstopanj v petem odstavku točke (b) merila 2 nadomestiti z naslednjo tabelo, ki upošteva spremembe, uvedene s Sklepom Komisije 2014/313/EU (1):

                        „Subtilizin

                        H400: Zelo strupeno za vodne organizme

                        R50

                        H411: Strupeno za vodne organizme, z dolgotrajnimi učinki

                        R50-53

                        Površinsko aktivne snovi v skupnih koncentracijah, ki so manjše od 25 % končnega proizvoda

                        H400: Zelo strupeno za vodne organizme

                        R50

                        Površinsko aktivne snovi v skupnih koncentracijah, ki so manjše od 25 % končnega proizvoda (*)

                        H412: Škodljivo za vodne organizme, z dolgotrajnimi učinki

                        R52-53

                        Biocidi, uporabljeni za konzerviranje (**)

                        H410: Zelo strupeno za vodne organizme, z dolgotrajnimi učinki

                        R50-53

                        H411: Strupeno za vodne organizme, z dolgotrajnimi učinki

                        R51-53

                        H412: Škodljivo za vodne organizme, z dolgotrajnimi učinki

                        R52-53

                        Dišave

                        H412: Škodljivo za vodne organizme, z dolgotrajnimi učinki

                        R52-53

                        Encimi (***)

                        H334: Lahko povzroči simptome alergije ali astme ali težave z dihanjem pri vdihavanju

                        R42

                        H317: Lahko povzroči alergijski odziv kože

                        R43

                        NTA kot nečistoča v MGDA in GLDA (****)

                        H351: Sum povzročitve raka

                        R40

            (1)  Sklep Komisije 2014/313/EU z dne 28. maja 2014 o spremembi sklepov 2011/263/EU, 2011/264/EU, 2011/382/EU, 2011/383/EU, 2012/720/EU in 2012/721/EU, da se upošteva razvoj pri razvrščanju snovi (UL L 164, 3.6.2014, str. 74).

            (*)  To odstopanje se uporablja, če so lahko razgradljivi in anaerobno razgradljivi.

            (**)  V skladu z merilom 2(e). To odstopanje se uporablja, če ima biocidov bioakumulacijski potencial log Pov (log porazdelitvenega koeficienta oktanola/vode) < 3,0 ali je s preskusom opredeljeni biokoncentracijski faktor (BKF) ≤ 100.

            (***)  Vključno s stabilizatorji in drugimi pomožnimi snovmi v pripravkih.

            (****)  V koncentracijah, manjših od 1,0 % v surovini, če je skupna koncentracija v končnem proizvodu manjša od 0,10 %.“

         PRILOGA II
         Priloga k Sklepu 2011/264/EU se spremeni:
         Zaradi jasnosti in pravne varnosti je primerno celotno tabelo odstopanj v petem odstavku točke (b) merila 4 nadomestiti z naslednjo tabelo, ki upošteva spremembe, uvedene s Sklepom 2014/313/EU:

                        „Subtilizin

                        H400: Zelo strupeno za vodne organizme

                        R50

                        H411: Strupeno za vodne organizme, z dolgotrajnimi učinki

                        R50-53

                        Površinsko aktivne snovi v skupnih koncentracijah, ki so manjše od 25 % končnega proizvoda

                        H400: Zelo strupeno za vodne organizme

                        R50

                        Površinsko aktivne snovi v skupnih koncentracijah, ki so manjše od 25 % končnega proizvoda (*)

                        H412: Škodljivo za vodne organizme, z dolgotrajnimi učinki

                        R52-53

                        Biocidi, uporabljeni za konzerviranje (**)

                        H410: Zelo strupeno za vodne organizme, z dolgotrajnimi učinki

                        R50-53

                        H411: Strupeno za vodne organizme, z dolgotrajnimi učinki

                        R51-53

                        H412: Škodljivo za vodne organizme, z dolgotrajnimi učinki

                        R52-53

                        Dišave

                        H412: Škodljivo za vodne organizme, z dolgotrajnimi učinki

                        R52-53

                        Encimi (***)

                        H334: Lahko povzroči simptome alergije ali astme ali težave z dihanjem pri vdihavanju

                        R42

                        H317: Lahko povzroči alergijski odziv kože

                        R43

                        Pospeševalci beljenja (***)

                        H334: Lahko povzroči simptome alergije ali astme ali težave z dihanjem pri vdihavanju

                        R42

                        H317: Lahko povzroči alergijski odziv kože

                        R43

                        NTA kot nečistoča v MGDA in GLDA (****)

                        H351: Sum povzročitve raka

                        R40

                        Optična belila (le za močne detergente za perilo)

                        H413: Lahko ima dolgotrajne škodljive učinke na vodne organizme

                        R53

            (*)  To odstopanje se uporablja, če so lahko razgradljivi in anaerobno razgradljivi.

            (**)  V skladu z merilom 4(e). To odstopanje se uporablja, če ima biocidov bioakumulacijski potencial log Pov (log porazdelitvenega koeficienta oktanola/vode) < 3,0 ali je s preskusom opredeljeni biokoncentracijski faktor (BKF) ≤ 100.

            (***)  Vključno s stabilizatorji in drugimi pomožnimi snovmi v pripravkih.

            (****)  V koncentracijah, manjših od 1,0 % v surovini, če je skupna koncentracija v končnem proizvodu manjša od 0,10 %.“

         PRILOGA III
         Priloga k Sklepu 2012/720/EU se spremeni:
         Zaradi jasnosti in pravne varnosti je primerno celotno tabelo odstopanj v šestem odstavku točke (b) merila 3 nadomestiti z naslednjo tabelo, ki upošteva spremembe, uvedene s Sklepom 2014/313/EU:

                        „Subtilizin

                        H400: Zelo strupeno za vodne organizme

                        R50

                        H411: Strupeno za vodne organizme, z dolgotrajnimi učinki

                        R50-53

                        Površinsko aktivne snovi v skupnih koncentracijah, ki so manjše od 15 % končnega proizvoda

                        H400: Zelo strupeno za vodne organizme

                        R50

                        Površinsko aktivne snovi v skupnih koncentracijah, ki so manjše od 25 % končnega proizvoda

                        H412: Škodljivo za vodne organizme, z dolgotrajnimi učinki

                        R52-53

                        Biocidi, ki zagotavljajo daljši rok trajanja proizvoda (*)

                        (samo za tekočine s pH med 2 in 12 ter največ 0,10 % w/w aktivne snovi)

                        H331: Strupeno pri vdihavanju

                        R23

                        H334: Lahko povzroči simptome alergije ali astme ali težave z dihanjem pri vdihavanju

                        R42

                        H317: Lahko povzroči alergijski odziv kože

                        R43

                        H400: Zelo strupeno za vodne organizme

                        R50

                        Encimi (**)

                        H334: Lahko povzroči simptome alergije ali astme ali težave z dihanjem pri vdihavanju

                        R42

                        H317: Lahko povzroči alergijski odziv kože

                        R43

                        H400: Zelo strupeno za vodne organizme

                        R50

                        NTA kot nečistoča v MGDA in GLDA (***)

                        H351: Sum povzročitve raka

                        R40

            (*)  Odstopanje velja samo za merilo 3(b). Biocidi so skladni z merilom 3(d).

            (**)  Vključno s stabilizatorji in drugimi pomožnimi snovmi v pripravkih.

            (***)  V koncentracijah, manjših od 1,0 % v surovini, če je skupna koncentracija v končnem proizvodu manjša od 0,10 %.“

         PRILOGA IV
         Priloga k Sklepu 2012/721/EU se spremeni:
         Zaradi jasnosti in pravne varnosti je primerno celotno tabelo odstopanj v šestem odstavku točke (b) merila 4 nadomestiti z naslednjo tabelo:

                        „Subtilizin

                        H400: Zelo strupeno za vodne organizme

                        R50

                        H411: Strupeno za vodne organizme, z dolgotrajnimi učinki

                        R50-53

                        Površinsko aktivne snovi v skupnih koncentracijah, ki so manjše od 20 % končnega proizvoda

                        H400: Zelo strupeno za vodne organizme

                        R50

                        Površinsko aktivne snovi v skupnih koncentracijah, ki so manjše od 25 % končnega proizvoda (*)

                        H412: Škodljivo za vodne organizme, z dolgotrajnimi učinki

                        R52-53

                        Biocidi za namene konzerviranja (**)

                        (samo za tekočine s pH med 2 in 12 ter največ 0,10 % w/w aktivne snovi)

                        H331: Strupeno pri vdihavanju

                        R23

                        H334: Lahko povzroči simptome alergije ali astme ali težave z dihanjem pri vdihavanju

                        R42

                        H317: Lahko povzroči alergijski odziv kože

                        R43

                        H400: Zelo strupeno za vodne organizme

                        R50

                        Encimi (***)

                        H400: Zelo strupeno za vodne organizme

                        R50

                        H334: Lahko povzroči simptome alergije ali astme ali težave z dihanjem pri vdihavanju

                        R42

                        H317: Lahko povzroči alergijski odziv kože

                        R43

                        Pospeševalci beljenja (***)

                        H400: Zelo strupeno za vodne organizme

                        R50

                        NTA kot nečistoča v MGDA in GLDA (****)

                        H351: Sum povzročitve raka

                        R40

            (*)  To odstopanje se uporablja pod pogojem, da so površinsko aktivne snovi skladne z merilom 3(a) in so anaerobno biorazgradljive.

            (**)  Odstopanje velja samo za merilo 4(b). Biocidi so skladni z merilom 4(e).

            (***)  Vključno s stabilizatorji in drugimi pomožnimi snovmi v pripravkih.

            (****)  V koncentracijah, manjših od 1,0 % v surovini, če je skupna koncentracija v končnem proizvodu manjša od 0,10 %.“


title: 2006/644/ES: Sklep Komisije z dne 20. septembra 2006 o ustanovitvi Skupine na visoki ravni za večjezičnost

text:
               23.9.2006

               SL

               Uradni list Evropske unije

               L 263/12

      SKLEP KOMISIJE

   z dne 20. septembra 2006
   o ustanovitvi Skupine na visoki ravni za večjezičnost
   (2006/644/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju naslednjega:

               (1)

               S členom 149(2) Pogodbe o ustanovitvi Evropske skupnosti je bila Skupnosti dodeljena naloga razvijati evropsko razsežnost na področju izobraževanja, zlasti s poučevanjem in razširjanjem jezikov držav članic.

               (2)

               Komisija bo v skladu s svojim sporočilom z naslovom „Nova okvirna strategija za večjezičnost (1)“ za razvijanje nove strategije večjezičnosti morda potrebovala svetovalni organ, v katerem bi sodelovali ustrezni strokovnjaki.

               (3)

               Zato je treba ustanoviti skupino strokovnjakov na področju večjezičnosti in opredeliti njene naloge in sestavo.

               (4)

               Skupina bo zagotavljala podporo in svetovanje pri oblikovanju pobud ter dajala nov zagon in ideje za celosten pristop k večjezičnosti v Evropski uniji.

               (5)

               Skupino mora sestavljati osem do dvanajst članov.

               (6)

               Za člane skupine je treba določiti pravila o razkritju informacij brez poseganja v Pravilnik Komisije o varnosti iz Priloge k Odločbi Komisije 2001/844/ES, ESPJ in Euratom (2).

               (7)

               Osebni podatki v zvezi s člani skupine se obdelajo v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (3) –

         SKLENILA:
   Člen 1
   Skupina na visoki ravni za večjezičnost
   Ustanovi se Skupina na visoki ravni za večjezičnost, v nadaljnjem besedilu „skupina“.
   Člen 2
   Naloga
   Naloga skupine bo izmenjava idej, izkušenj in dobre prakse na področju večjezičnosti ter izdelava priporočil za Komisijo za ukrepe na tem področju.
   Člen 3
   Posvetovanje
   1.   Komisija se lahko s skupino posvetuje o vseh zadevah v zvezi z večjezičnostjo.
   2.   Predsednik skupine lahko Komisijo obvesti, da je zaželeno, da se o določenem vprašanju posvetuje s skupino.
   Člen 4
   Sestava – imenovanje
   1.   Skupino sestavlja osem do dvanajst članov.
   2.   Člane skupine imenuje Komisija izmed strokovnjakov z znanjem na področju večjezičnosti.
   3.   Člani so imenovani kot posamezniki in svetujejo Komisiji neodvisno od vseh zunanjih vplivov.
   4.   Člani skupine opravljajo svoje dolžnosti do zamenjave ali do obnovitve mandata.
   5.   Člane, ki ne morejo več učinkovito prispevati k razpravam skupine, dajo odpoved ali ne upoštevajo pogojev iz odstavka 3 tega člena ali člena 287 Pogodbe, je mogoče do izteka njihovega mandata zamenjati.
   6.   Člani, imenovani kot posamezniki, se vsako leto pisno zavežejo k delovanju v javnem interesu ter podpišejo izjavo o odsotnosti ali obstoju kakršnega koli interesa, ki bi lahko negativno vplival na njihovo neodvisnost.
   7.   Imena imenovanih članov se objavijo na spletni strani GD EAC (Generalnega direktorata za izobraževanje in kulturo). Imena članov se zberejo, obdelajo in objavijo v skladu z določbami Uredbe (ES) št. 45/2001 (4).
   Člen 5
   Način delovanja
   1.   Skupini predseduje član Komisije, pristojen za večjezičnost.
   2.   V dogovoru s Komisijo se lahko ustanovijo podskupine za proučitev posebnih vprašanj v okviru nalog, ki jih določi skupina. Take skupine se razpustijo takoj po opravljeni nalogi.
   3.   Predstavnik Komisije lahko prosi strokovnjake ali opazovalce s posebnim strokovnim znanjem o temi dnevnega reda, da sodelujejo v razpravah skupine ali podskupine, če je to koristno in/ali potrebno.
   4.   Informacije, prejete v okviru sodelovanja pri razpravah skupine ali podskupine, se ne smejo razkriti, če se po mnenju Komisije nanašajo na zaupne zadeve.
   5.   Skupina in njene podskupine se običajno sestajajo v prostorih Komisije v skladu s postopki in časovnim razporedom, ki jih določi Komisija. Komisija zagotovi tajniške storitve. Sestankov skupine in njenih podskupin se lahko udeležujejo drugi zainteresirani uradniki Komisije.
   6.   Skupina sprejme svoj poslovnik na podlagi standardnega poslovnika, ki ga je sprejela Komisija.
   7.   Službe Komisije lahko [na internetu] v izvirnem jeziku zadevnega dokumenta objavijo vsak povzetek, sklep, del sklepa ali delovni dokument skupine.
   Člen 6
   Stroški sestankov
   Komisija povrne potne stroške in, kadar je ustrezno, dnevnice članov, drugih strokovnjakov in opazovalcev v okviru dejavnosti skupine v skladu s pravili Komisije o nadomestilih za zunanje strokovnjake.
   Člani, strokovnjaki in opazovalci za opravljeno delo niso plačani.
   Stroški sestankov se povrnejo v mejah letnih proračunskih sredstev, ki jih skupini dodelijo odgovorne službe Komisije.
   Člen 7
   Začetek veljavnosti
   Ta sklep začne veljati na dan objave v Uradnem listu Evropske unije.

      V Bruslju, 20. septembra 2006

            Za Komisijo

         Ján FIGEĽ

            Član Komisije

      (1)  COM(2005) 596 konč.

      (2)  UL L 317, 3.12.2001, str. 1. odločba, kakor je bila nazadnje spremenjena s Sklepom 2006/548/ES, Euratom (UL L 215, 5.8.2006, str. 38).

      (3)  UL L 8, 12.1.2001, str. 1.

      (4)  V utemeljenih primerih so od pravila glede objav imen članov možne izjeme.